# data[].attributes.body
3. klass mängis pikapäevarühmas ka tähestikumängu ja vaatasime, mida Piip ja Tuut emakeelepäevast räägivad.

# data[].attributes.body
2.klassi õpilased panid end aja peale proovile, kes kõige kiiremini ja õigemini tähestikku loeb 🔠

# data[].attributes.body
Täna proovisid 2.klassi õpilased õigesti kirjutada 10 sõna etteütlemise peale. Peale seda sai iga õpilane tahvlile kirjutada ühe sõna ja koos kontrolliti õigekirja.

# data[].attributes.body
Arvutiõpetuses võib ka õigekirja kontrollida ja harjutada. Pealtnäha kerge töö- trüki lihtsalt tekst paberilt maha- arvuti aga armastab igasuguseid vimkasid teha ja automaatselt väiksed tähed suureks muuta ⌨️🖥️🔠

Õnneks on meil klassides nutitahvlid, kus õpilased saavad end ka kunstiliselt väljendada. Arva ära, kes on pildil?

Kiidusõnad kunstnikule!😇

# data[].attributes.body
Õpilased said ette paberi, kus oli antud luuletuse ridade esitähed (kokku tuleb sõna EMAKEELEPÄEV) -püüti mõelda iga tähega sobivalt algav lause, mis seostub Eesti, eesti keele, emakeelega.

# data[].attributes.body
Kehalise kasvatuse tundides kasutasime liikumistähestikku nii, et iga rühm loosis endale ühe spordiala nimetuse, näiteks kettaheide, lauatennis jne. Nende tähtede järgi, millest sõna koosneb, tuli teha ka vastavalt üldarendavaid harjutusi. Õpilased pingutasid ja harjutasid tublisti, olid lõbusad ja vaheldustpakkuvad tunnid.

# data[].attributes.body
Inglise keele tunnist pühendasime täna aega eesti keelele. Otsisime ilusaid eestikeelseid sõnu ja tõlkisime need inglise keelde. Inglise tähestiku ja kehakeele abil moodustasime ja arvasime ära eesti sõnu. Lapsed tegid ka ise sõnamõistatusi paberile.

# data[].attributes.body
Ka 5.klass tunnist pühendasime aega ilusale eesti keelele. Otsisime ja tõlkisime sõnu, kirjutasime sõnu inglise keele tähestiku abil ning mängisime viktoriini.

# data[].attributes.body
2.klassi lapsed lugesid erinevaid eesti keelseid luuletusi ja tegid ärakirja.

# data[].attributes.body
2.klassi lapsed mängisid huvitavat sõnamängu. Pildi järgi oli vaja teistele selgitada, mis on pildil.

# data[].attributes.body
Kehalise kasvatuse tundides viisime läbi teatevõistlusi, kus koos korvpalliharjutustega tuli lahendada spordivahendite anagramme.

# data[].attributes.body
Esmaspäeval ehk tähestiku päeval proovisid 5a õpilased tähestiku ütlemist ja näitamist õiges järjekorras aja peale. See ainult tundus lihtsana, orienteeruda oli vaja kiiresti ja selleks pidi ka tähtede järjekord peas olema!

# data[].attributes.body
Tähestiku päev 5. b klassis pani õpilased proovile mitte ainult tähestiku tundmises, vaid ka luuleoskuses. Ülesanne oli koostada loogiline jutuke nii, et iga sõna algaks järjest tähestiku tähega. Saime südamest naerda, sest süžeed olid tõesti põnevad! :)

# data[].attributes.body
Õigekiri on väga täpne asi. Kõige parem võimalus selle harjutamiseks ongi proovida õigesti kirjutada. Seda tegid eesti keele tunnis mõlemad 5. klassi rühmad.

# data[].attributes.headline
3. klassi luulepäev jätkus kunsti tunnis

# data[].attributes.subject
3. klassi luulepäev jätkus kunsti tunnis

# data[].attributes.body
Kui usinad 3. klassi luuletajad said oma emakeelepäeva luuletused valmis, jätkasid nad kunsti tunnis oma luuletuste juurde piltide joonistamisega, et kõik oleks nagu kõige paremas raamatus!

# data[].attributes.attachment_caption
Keelega saab päris huvitavalt mängida! 5.a klassi õpilased tegid kindlaks, et mängimine ei ole ainult tore seltskondlik meelelahutus, vaid ka teadmiste allikas. Õpilased mängisid Aliast ning proovisid selgitada võõrsõnau oma sõnadega. Proovi sina ka!

# data[].attributes.body
Mängimine on tore! Eriti tunnis! Seda ütleb iga õpilane. 5.b klass mängis neljapäeval eesti keele tunnis aga teaduse nimel. Meie lauamängud ei olnud tavalised. Nende sisse olid peidetud lõbusad harjutused eesti keele grammatika õppimiseks.

# data[].attributes.body
Emakeelepäeva teema on suurepärane lõimimiseks, sest see sobib ideaalselt iga klassi ja iga tunni jaoks! Kunsti tunnis mängisime 3. klassiga joonistamismängu. Kuulasime eestikeelset juhendit ning kujundasime ise lauamängu. Ise tehtud, hästi tehtud!

# data[].attributes.body
Viktoriin - teemaks eesti kirjandus, eesti kultuur ning lisaks ka mõned küsimused rahvusvahelise kultuuri kohta.

# data[].attributes.body
5. kl õpilased alustasid inglise keele tundi mini eesti kirjanduse viktoriiniga. Teada saadi või meelde tuletati mitu eesti kirjanikku.

# data[].attributes.headline
Artur Alliksaare luulekava "Elada siiski on ilus!"

# data[].attributes.subject
Artur Alliksaare luulekava "Elada siiski on ilus!"

# data[].attributes.body
Luulepäeval pakkusid kooliperele hingelise ja liigutava etteaste 7.-9. klassi näiteringi õpilased, kes esitasid Artur Alliksaare luulekava "Elada on siiski ilus".

Alliksaare looming on omapärane eesti kirjanduse arenguloos. Ta lõi algupärase luulesüsteemi, millega avardas eesti luule arenguvõimalusi. Kirjaniku eluajal jõudis lugejateni vaid näidend "Nimetu saar" (1966). Tema loomingu põhiosa nägi trükivalgust pärast autori surma.

# data[].attributes.body
Kui olla täpne, siis tänases 5. klassi tunnis oli lõimitud kohe neli õppeainet: kirjandus, eesti keel, muusika ja kunst. Eeltöö oli tehtud kirjanduse tunnis, kus 5. klassi õpilased tutvusid A.Jacobssoni ja S.Olssoni raamatust "Berti päevik" looga bändi loomisest ning edasi muusika tunnis uurisid detailselt bändi esinemiskuulutuse kujundamise põhimõtteid. Järgmisena kunstnikute rollis olles joonistasid esinemiskuulutusi Berti bändi jaoks vastavalt loetud tekstile ning täna tutvustasid oma töid klassile. Meeldivaks üllatuseks lastele sai see, et meie tundi külastas õp Karina, kes sai samuti publiku osaks. Tunni lõpus sai tehtud üks lisaharjutus, kus oli antud raamatute esikaaned ja kokkuvõtted, mis läksid segamini. Õpilaste ülesanne oli ära arvata, kumb kokkuvõte, mis esikaane pildiga kokku sobib.

Küll oli see 5. klassile nädalapikkune väljakutse!:) Lõiming on ikka põnev!

# data[].attributes.attachment_caption
5.klassi joonistused peidavad sõnu. Leia sina ka!

# data[].attributes.body
Neljas klass kasutas väikese luuletuse loomiseks 5.klassi joonistusi, millesse olid peidetud sõnad.

Elevust oli palju ja kõik olid tublid!

Kuuendikud maskeerusid kalamburistideks ning mässasid sarnassõnadega luues neist luuleridu. Osavaimaks osutus Eduard Jaskelainen! Tema stiilinäide:

"Pudel ja puudel kükitasid puudel!"

# data[].attributes.body
Teisipäev - ??õigekirjapäev v õige kirja päev??.

Kuuendikud pusisid kokku ja lahkukirjutamise reeglite kallal, no on need ikka parajad pähklid.

??ema keele päev v emakeelepäev ??

Anastassia, Robin, Sander, Rasmus 8.klassist lugesid Eesti kirjanduse kullafondi kuuluva August Kitzbergi draamaga „Libahunt“.

Robin Konovalovi loetud Tammaru Tiina osa oli veenev ning läks kõigile südamesse.

# data[].attributes.body
Reede - eesti kirjanduse päev.

H. Rammo raamatukatkendi "Pea on peaasi" põhjal õppis 4.klass juttu lühendama ja kava koostama.

8a ja 9a klassi noormehed tutvusid Lydia Koidula näitekirjandusega ning esitasid peast meie koidulauliku luuletuse "Kodu".

# data[].attributes.attachment_caption
6.klass on üksmeelne: teeme koos! Mis siis, et mängureeglid nii ette ei näe. Aga... koostööoskus on ka väärt oskus!!!

# data[].attributes.body
Neljapäev - keelemängud.

2.-4. klassi teadmisi sisaldav "Aaretejaht" pakkus otsimis- ja lahendamisrõõmu nii neljandale kui ka kuuendale klassile. Päris kõiki vastuseid 15-le küsimusele ei leidnud keegi. "Aaretejaht" nõudis nii õigekirja reeglite, raamatupealkirjade ja autorite kui ka vanasõnade, kõnekäändude ja mõistatuste teadmist. Rahvaluule lühivormid osutusidki kõige raskemaks, kuid pakkusid rohket arutlusainet.

# data[].attributes.headline
Viktoriin eesti kirjanduse ja keele kohta vene keele tundides 7. - 9. klassis

# data[].attributes.subject
Viktoriin eesti kirjanduse ja keele kohta vene keele tundides 7. - 9. klassis

# data[].attributes.body
Vene keele tunnis tegid 7.-9.klasside õpilased viktoriini eesti kirjanduse ja keele kohta: tuli sobitada kirjaniku portree nimega ja arvata ära, mis teoseid on nad kirjutanud. Oli vaja teada ka seda, miks tähistatakse emakeele päeva just 14.märtsil, kelle nimega on see seotud ning veel teisigi olulisi fakte eesti keele kohta.